Foxcone
జెఎన్‌పిటి సెజ్‌లో ఫాక్స్‌కాన్‌కు 14ఎకరాలు
ముంబయి, మే 18: తైవాన్‌కు చెందిన కాంట్రాక్టు మొబైల్‌ఉత్పత్తి సంస్థ ఫాక్స్‌కాన్‌ కొత్తగా జవహర్‌లాల్‌నెహ్రూ పోర్టు ట్రస్టుసెజ్‌లో ఉన్న 14ఎకరాల స్థలం తమకుఇస్తే కొత్త ప్లాంట్‌ ఏర్పాటు చేస్తామని ప్రభుత్వానికి నివేదిక ఇచ్చింది. 20-30 మిలియన్‌ డాలర్ల పెట్టుబడులతో కొత్త యూనిట్‌ వస్తుందని మహారాష్ట్ర ప్రభుత్వానికి నివేదిక ఇచ్చింది. అలాగే షిప్పింగ్‌ మంత్రిత్వశాఖకు సైతం ఈ ప్రతిపాదన ఆమోదం పొందేలాచూడాలని ప్రత్యేక లేఖ రాసింది. కేంద్ర రవాణా శాఖ మంత్రి నితిన్‌ గడ్కరీ మాట్లాడుతూ జెన్‌పిటి సెజ్‌లో 14 ఎకరాల స్థలం కావాలని ఫాక్స్‌కాన్‌ కోరిందని మహారాష్ట్ర ముఖ్యమంత్రి దేవేంద్ర ఫడ్నవిస్‌ తనను సంప్రదించారని వెల్లడించారు. గతంలో ఫాక్స్‌కాన్‌ నవీ ముంబయిలో కొత్త ప్యాక్టరీ ఏర్పాటుచేయనున్నట్లు ప్రటకించింది. ఈ యూనిట్‌ 20-30 మిలియన్‌ డాలర్ల పెట్టుబడి అవుతుందని కూడా తేల్చింది.
మహా రాష్ట్ర ప్రభుత్వంతోనే ఫాక్స్‌కాన్‌ 2015 ఆగస్టులో ఒక ఒప్పందం చేసుకుంది. రాష్ట్రంలో ఐదు బిలియన్‌ డాలర్ల పెట్టుబడులు పెట్టి బహుళ ఉత్పత్తి కేంద్రాలు ఏర్పాటుచేస్తామని, వీటిలో ఐఫోన్‌, ట్యాబ్‌పిసిలు కూడా ఉంటాయని వెల్లడించింది. సాగర్‌మాలా ప్రాజె క్టుల ప్రణాళికప్రకారం కేంద్ర రవాణా,షిప్పింగ్‌ మంత్రి నితిన్‌గడ్కరీ ప్రైవేటు పెట్టుబడులు లక్షకోట్లు సాధించే లక్ష్యం ఉన్నట్లు వెల్లడించారు. ఇప్పటివరకూ గడచిన మూడేళ్లలో లక్షకోట్లు వచ్చాయి. భవిష్యత్తులో కూడా 12-16లక్షల కోట్లు వస్తాయనిఅంచనా. సాగర్‌ మాలా ప్రణాళిక అమలులోకి వస్తే అంతర్జాతీయ, దేశీయ కార్గో 35వేల కోట్ల నుంచి 40 వేల కోట్లకు పెరుగుతుంది. ఏడులక్షలకోట్ల ఇన్‌ఫ్రాపెట్టుబడులు పెట్టడంవల్ల దేశీయజలాల్లో వాణిజ్య ఎగుమతులు 110 బిలియన్‌ డాలర్లు గా ఉంటాయని, పదిమిలియన్ల ఉపాధి, నాలుగు మిలియన్ల మందికి వచ్చే పదేళ్లలో ప్రత్యక్ష ఉపాధిని చూపిం చే వీలుంటుందని కేంద్రం భావిస్తోంది. ప్రభుత్వం ఇలాంటివే ఆరు కొత్తమేజర్‌ పోర్టులు వాద్వాన్‌, ఎనయమ్‌, సాగర్‌ ఐలాండ్‌,పరదీప్‌ ఔటర్‌ హార్బర్‌, సిరాఖి, బెలెకేరి ఓడరేవులు వృద్ధిచేస్తోంది. కొత్తగా 14 కోస్తా ఆర్ధిక మండళ్లను ప్రతిపాదించింది. తీరప్రాంత రాష్ట్రాలు, కేంద్ర పాలిత ప్రాంతాల గుండా ఈ కొత్తప్రణాళిక అమలవుతుంది. ఇప్పటివకూ సమగ్ర ప్రతిపాదనలతో ఆరు పైలట్‌ సెజ్‌లు వచ్చాయి. గుజరాత్‌, మహారాష్ట్ర, తమిళనాడు, ఆంధ్రప్రదేశ్‌, ఒడిశా మొదటి విడత అభివృద్ధి ప్రణాళికలో ఉంటాయని కేంద్రం వెల్లడించింది.